ไทยลีก 3

**ไทยลีก 3** หรือรู้จักในชื่อ **บีวายดี ดอลฟิน ลีกสาม** ด้วยเหตุผลด้านผู้สนับสนุน เป็นการแข่งขันฟุตบอลลีกอาชีพระดับที่สามของประเทศไทย เริ่มต้นการแข่งขันครั้งแรกในฤดูกาล 2560 โดยแบ่งออกเป็น 2 โซน (ตอนบนและตอนล่าง) ต่อมาในฤดูกาล 2563–64 ได้แบ่งออกเป็น 6 โซนตามภูมิภาค แชมป์และรองแชมป์ของแต่ละโซน จะผ่านเข้าไปเล่นในรอบแชมเปียนส์ลีก ซึ่งจะถูกแบ่งเป็น 3 กลุ่ม กลุ่มละ 4 ทีม แชมป์กลุ่มจะได้สิทธิ์เลื่อนชั้นไปเล่นไทยลีก 2 ขณะที่ทีมอันดับสุดท้ายของแต่ละโซนจะตกชั้นสู่ไทยแลนด์ เซมิโปรลีก

## ประวัติ
ภายหลังจากการเลือกตั้งนายก สมาคมกีฬาฟุตบอลแห่งประเทศไทย ในพระบรมราชูปถัมภ์ เมื่อวันที่ 11 กุมภาพันธ์ 2559 ซึ่ง พลตำรวจเอก สมยศ พุ่มพันธุ์ม่วง ซึ่งได้รับเลือกจากสโมสรสมาชิกให้ดำรงตำแหน่งนายกสมาคม คนใหม่ รวมไปถึงสภากรรมการทั้งหมด ได้มีนโยบายในการยกระดับลีกอาชีพของไทยให้มีมาตรฐานยิ่งขึ้น เลยมีแนวคิดที่จะมีการจัดตั้งลีกระดับสาม แทนที่ ลีกภูมิภาค ดิวิชั่น 2 โดย กรวีร์ ปริศนานันทกุล ในฐานะประธานบริษัทลีกภูมิภาค ได้เปิดเผย การจัดตั้งลีกใหม่ โดยมีเกณฑ์สโมสรที่จะเข้าร่วมคือ สโมสรที่จบอันดับที่ 1-4 จาก 8 โซนของ ลีกภูมิภาค ฤดูกาล 2559 และไม่ได้สิทธิ์เลื่อนชั้นใน รอบแชมเปียนส์ลีก ฤดูกาล 2559 รวมเป็น 32 สโมสร แล้วแบ่งเป็น 2 โซนๆ ละ 14 สโมสร โดยแบ่งเป็นโซนบนของประเทศ (สโมสรจากภาคเหนือ, ภาคตะวันตก, ภาคตะวันออกเฉียงเหนือ, และภาคตะวันออก) และ โซนล่างของประเทศ (สโมสรจากภาคกลาง, กรุงเทพมหานครและปริมณฑล, และภาคใต้) โดยจะเริ่มทำการแข่งขันใน ฤดูกาล 2560 เป็นฤดูกาลแรก

ในวันที่ 15 ธันวาคม พ.ศ. 2559 ได้มีการเปลี่ยนชื่อลีกจาก **ไทยลีกแชมเปียนชิป** เป็น **ไทยลีก 3** ต่อมายูโร่เค้กได้เข้ามาเป็นผู้สนับสนุนหลักทำให้เปลี่ยนเป็น ไทยลีก 3 ยูโร่เค้กลีกโปร

ในปี พ.ศ. 2561 ธนาคารออมสินได้เข้ามาเป็นผู้สนับสนุนหลักทำให้เปลี่ยนเป็น ไทยลีก 3 ออมสินลีกโปร ต่อมาในปี พ.ศ. 2563 ได้มีการควบรวมไทยลีก 3 และ ไทยลีก 4 เข้าด้วยกัน ให้เหลือลีกเดียว และเปลี่ยนชื่อเป็น ไทยลีก 3 ออมสินลีก รีเจินนัล แชมเปี้ยนชิพ

พ.ศ. 2564 ได้มีการเปลี่ยนผู้สนับสนุนหลักเป็นบริษัท บลู ดราก้อน โฮลดิ้ง จำกัด หรือ มังกรฟ้า ทำให้ชื่อของไทยลีก 3 ในปัจจุบันใช้ชื่อว่า **มังกรฟ้า ลีก** และได้เริ่มทำการแข่งขันฤดูกาลใหม่ในวันที่ 4 กันยายน ปีเดียวกัน

พ.ศ. 2565 ได้มีการเปลี่ยนแปลงผู้สนับสนุนหลักเป็นบริษัท ลอตเตอรี่ออนไลน์ จำกัด หรือ กองสลากพลัส ทำให้ชื่อของไทยลีก 3 ในตอนนั้นใช้ชื่อว่า **กองสลากพลัส ลีก** และได้เริ่มทำการแข่งขันฤดูกาลใหม่วันที่ 30 สิงหาคม ปีเดียวกัน

พ.ศ. 2566 ได้มีการเปลี่ยนแปลงผู้สนับสนุนหลักอีกครั้งเป็นปุ๋ยรุ่งอรุณ ทำให้ชื่อของไทยลีก 3 เปลี่ยนเป็น ปุ๋ยรุ่งอรุณลีก

## โครงสร้างของลีก
### การเลื่อนชั้น
สโมสรชนะเลิศของแต่ละโซน จะได้สิทธิ์เลื่อนชั้นไปทำการแข่งขัน ไทยลีก 2 โดยอัตโนมัติ โดยที่จะมีการเพลย์ออฟหาสโมสรชนะเลิศโดยใช้กฎประตูทีมเยือน สโมสรที่ชนะ จะได้ตำแหน่งชนะเลิศ

ส่วนการหาอีกหนึ่งสโมสรที่จะทำการเลื่อนชั้นตามสโมสรชนะเลิศของแต่ละโซนนั้น จะมีการเพลย์ออฟเลื่อนชั้น โดยนำสโมสรที่จบด้วยตำแหน่งรองชนะเลิศของทั้งสองโซน มาทำการแข่งขันในระบบน็อกต์เอำท์ (เหย้า-เยือน) โดยใช้กฎประตูทีมเยือน โดยรวมผลสองนัด สโมสรใดชนะประตูรวมสองนัดมากที่สุด จะได้สิทธิ์เลื่อนชั้นไปทำการแข่งขัน ไทยลีก 2 ต่อไป ในขณะเดียวกัน สโมสรอันดับ 16–18 ใน ไทยลีก 2 จะต้องตกชั้นลงมาเล่นในไทยลีก 3 แทน

### การตกชั้น
ตั้งแต่ฤดูกาล 2565–66 สโมสรที่จบอันดับสุดท้ายจากทั้งหกโซน จะตกชั้นลงไปแข่งขันในไทยแลนด์ เซมิโปรลีก ซึ่งฤดูกาลก่อนหน้านี้ จะตกชั้นลงไปแข่งขันในไทยแลนด์ อเมเจอร์ลีก

## ผู้สนับสนุนหลัก
ไทยลีก 3 มีการตั้งชื่อการแข่งขันตามชื่อผู้สนับสนุน โดยให้มีชื่อเรียกต่าง ๆ ดังต่อไปนี้:

## ทำเนียบสโมสรที่ชนะเลิศและเลื่อนชั้น

## รางวัล
### เงินรางวัล
*ณ ฤดูกาล 2566–67*

#### รอบแบ่งโซน
* ชนะเลิศ: 1,350,000 บาท
* รองชนะเลิศ: 900,000 บาท

#### รอบระดับประเทศ
* ชนะเลิศ: 1,000,000 บาท
* รองชนะเลิศ: 750,000 บาท
* อันดับที่สาม: 500,000 บาท
* อันดับที่สี่: 250,000 บาท

### ผู้ทำประตูสูงสุดของฤดูกาล

### ผู้เล่นยอดเยี่ยม

### ผู้จัดการทีม/หัวหน้าผู้ฝึกสอนยอดเยี่ยม

## หมายเหตุ

## อ้างอิง

## แหล่งข้อมูลอื่น
* เว็บไซต์อย่างเป็นทางการ
* Thai League 3 ทางเฟซบุ๊ก

หมวดหมู่:ลีกกีฬาในประเทศไทย
หมวดหมู่:ลีกกีฬาอาชีพในประเทศไทย
หมวดหมู่:การแข่งขันฟุตบอลลีกในประเทศไทย

หมวดหมู่:ฟุตบอลลีกระดับสาม
หมวดหมู่:ลีกกีฬาที่ก่อตั้งในปี พ.ศ. 2560
หมวดหมู่:ก่อตั้งในประเทศไทยในปี พ.ศ. 2560